text: El Mestre d'Aixa, protagonista del nou taller al Museu de la Mar
  diumenge, 5 de desembre de 2021 | 19:36h
  L'oferta educativa del centre s'amplia amb una activitat titulada 'Els oficis de la Mar'
  I. Cabrer | 23 octubre 2021
  Els museus enceten l'oferta educativa per al nou curs. En aquesta ocasió el Museu de la Mar ofereix un nou taller titulat 'Els oficis de la Mar' en el qual el protagonista és el mestre d'aixa. Amb l'objectiu de donar a conèixer una mica millor la tasca dels artesans dedicats a la construcció de vaixells, el departament dedicat a projectes educatius de la institució ha posat a disposició de les escoles un taller que reflexiona sobre aquest ofici artesà.
  L'activitat didàctica s'acompanya d'un material elaborat a partir de peces reciclades i de la mostra que s'exposa a les intal·lacions del Port. A les sales del museu es conserven eines utilitzades pels mestres d'aixa que mitjançant les explicacions dels monitors familiarizen als infants amb el treball d'aquest ofici. Així mateix, els alumnes aprenen la història del Port, tan arrelada a les connexions comercials marítimes amb la Península i França, i coneixen el funcionament i l'ús dels ormejos pesquers.